星期日下午尖沙咀行街街，最好就是去食過tea hea下，之前黎過呢間cafe 食晚餐，不過太飽，未試到甜品，一路心思思，今日終於有機會了。香蕉巧克力蜜糖吐司，賣相吸引，份量十足，兩個人share 食，再加杯果茶，絕配!! 吐司配上雲尼拿雪糕，蜜糖，巧克力，香蕉，吐司是塗滿蜜糖的，香脆可口，香甜又酥軟，加埋雪糕，口感不錯。cafe 裝修充滿少女感覺，座位舒服，非常優雅。意想不到的是星期日下午去食，都只是用了大約十分鐘等位而已，非常lucky 呢。